निशुल्क दवा जांच योजना पर िवशेष जोर
नगर संवाददाता | सवाई माधोपुर
मेडिकेयररिलीफ सोसायटी की बैठक हुई। कलेक्टर आनंदी ने प्रमुख चिकित्सा अधिकारी को निर्देश दिए कि वे जिला अस्पताल में मरीजों को बेहतर सुविधाएं उपलब्ध कराने के साथ ही उनके उपचार की समुचित व्यवस्था सुनिश्चित करें, ताकि राजकीय चिकित्सालय सेवा का मंदिर बन सकें। रोगियों को थोड़ा प्यार सम्मान देकर उनके विश्वास को बनाएं रखें। मरीज चिकित्सक को भगवान के रूप में सम्मान देता है, चिकित्सक भी मरीजों के विश्वास को कायम रखें। उन्होंने मेडिकेयर रिलीफ सोसायटी के माध्यम से चिकित्सालय में आवश्यक सामग्री क्रय करने पर विशेष जोर दिया।
कलेक्टर ने चिकित्सालय में स्वीकृत कार्यों को त्वरित गति से कराने के लिए प्रमुख चिकित्सा अधिकारी को निर्देश दिए। चिकित्सालय में निशुल्क दवा योजना एवं निशुल्क जांच योजना का मरीजों को पूरा लाभ मिले, इस पर विशेष ध्यान दिया जाए और यह सुनिश्चित किया जाए कि प्रत्येक मरीज को चिकित्सालय से ही दवा उपलब्ध हों। कलेक्टर ने चिकित्सालय में शौचालय एवं वार्डों की सफाई व्यवस्था पर विशेष ध्यान रखने के निर्देश दिए। प्रमुख चिकित्साधिकारी ने ई-मित्र केंद्र स्थापित करवाने, सफाई की पुख्ता व्यवस्था के प्रबंध करने सहित विभिन्न समस्याओं से अवगत कराया। इस पर कलेक्टर ने चिकित्सालय ई-मित्र से पर्ची कटवाने, बायोमेट्रिक उपस्थिति, निर्भया सेंटर स्थापित करने, रात्रि के समय दो चिकित्सकों की सेवाएं करने, चिकित्सालय परिसर में धूम्रपान निषेध की पूरी पालना करवाने के निर्देश दिए। केश बुक अपडेट करने करने, चिकित्सालय में मरीजों की संख्या के अनुरूप बेडशीट खरीदने, चिकित्सालय के सामने बाउंड्री की ऊंचाई बढ़ाने, नई धर्मशाला में सभी ट्रेनिंग संपन्न कराने, धर्मशाला में फर्नीचर एवं अन्य आवश्यक सुविधाएं उपलब्ध करवाने, चूहों की रोकथाम के लिए पेस्ट कंट्रोल करवाने के संबंध में क्रियान्विति के निर्देश दिए। बैठक में सीएमएचओ उमेश शर्मा, प्रमुख चिकित्साधिकारी आर.एल. मीणा, जेएस सुनील शर्मा, टीओ जे.पी. मीणा, नर्सिंग अधीक्षक रामकिशोर जाट, नगर परिषद के उपाध्यक्ष पारस चंद जैन सहित कई अधिकारी उपस्थित थे।
सवाई माधोपुर | भामाशाहस्वास्थ्य बीमा योजना की बैठक कलेक्टर आनंदी की अध्यक्षता में बुधवार को संपन्न हुई। बैठक में कलेक्टर ने अधिकारियों को निजी चिकित्सालयों के स्वास्थ्य मार्गदर्शकों का जिला चिकित्सालय में 31 दिसंबर को एक बजे पुनः प्रशिक्षण आयोजित करने के निर्देश दिए। उन्होंने राजकीय चिकित्सालयों में भामाशाह स्वास्थ्य योजना के तहत लाभार्थियों की संख्या में वृद्धि करने के प्रयास किए जाने, निजी चिकित्सालयों के संचालकों को इस योजना के तहत सभी आवश्यक प्रक्रिया पूरी करने की भी बात कही। बैठक में सीएमएचओ ने बताया कि भामाशाह स्वास्थ्य बीमा योजना के तहत अब तक जिला चिकित्सालय सवाई माधोपुर में 10, गंगापुर में 32 तथा सामुदायिक स्वास्थ्य केंद्र बामनवास में 2 रोगी भामाशाह स्वास्थ्य बीमा योजना से लाभांवित किए गए हैं। बैठक में मुख्य चिकित्सा एवं स्वास्थ्य अधिकारी, जिला प्रजनन एवं शिशु स्वास्थ्य अधिकारी, प्रमुख चिकित्सा अधिकारी, जिला कार्यक्रम प्रबंधक, एनएचआरएम प्रतिनिधि, गर्ग हॉस्पिटल, ज्योति हॉस्पिटल, रणथंभौर सेविका, किलकारी अस्पताल के निजी संचालक, खंडार, बामनवास के चिकित्साधिकारी, इंश्योरेंस कंपनी के प्रतिनिधि भामाशाह स्वास्थ्य बीमा योजना के जिला समन्वयक उपस्थित थे।
hin_Deva npi_Deva hin_Deva hin_Deva hin_Deva